વાવાઝોડાની સ્થિતિમાં સતત ઘણો ઉતાર જોવા મળી રહ્યો છે. જે પ્રકારે વાવાઝોડું ગુજરાત તરફ અને તેમાં પણ ખાસ કરીને કચ્છ તરફ ધસી રહ્યું છે, તેની સાથે તેની શક્તિ પણ ઘટી રહી છે. જે પ્રકારનું નિલોફર વાવાઝોડાનું ચક્રાવાત અરબી સમુદ્રમાં બન્યું હતું તેમાં ઘણો જ ઘટાડો જોવા મળ્યો છે. વાવાઝોડાનું જોર ઘટવાની સાથોસાથ પવનની ગતિમાં પણ ઘટાડો થયો હોવાનું જાણવા મળ્યું છે. હાલ વાવાઝોડું નલીયાથી 560 કિ.મી દૂર છે. માનવામાં આવી રહ્યું છેકે વાવાઝોડું જ્યારે દરિયા કિનારા સાથે ટકરાશે ત્યારે 60 કિ.મી પ્રતિ કલાકની ઝડપે પવન ફૂંકાશે. જેના કારણે કચ્છ સૌરાષ્ટ્ર સહિતના વિસ્તારોમાં ભારેથી અતિભારે વરસાદ થવાની સંભાવના છે.